Την φιλοξενία θα την χαρακτήριζα απαράδεκτη και αντί επαγγελματική. Ξεκινώντας, πρώτη μέρα στην Νάξο και εφόσον φτάσαμε 11.30 στο λιμάνι επικοινωνήσαμε με τον οικοδεσπότη για να αφήσουμε τις αποσκευές μας. Αφήνοντας τις αποσκευές μας μας αναφέρει ότι πρέπει να επιστρέψουμε από τις 3 και μετά ενώ το check in στο σάιτ ανέγραφε 2. Επίσης κατά την διαμονή μας στο δωμάτιο μας έγινε επίπληξη διότι αφήναμε το φως έξω από την εξώπορτα ανοιχτό κατά την διάρκεια της νύχτας και το κλείναμε το πρωί! Τέλος, αυτό που θεωρώ απαράδεκτο εκ μέρους του οικοδεσπότη ήταν ότι μετά την Δύση του ηλίου δεν υπήρχε ζεστό νερό! Το ένα βράδυ είχε πρόβλημα με τα υδραυλικά και μόλις το είχε φτιάξει ο ειδικός οποτε μας ενημέρωσε ότι σε 10’ θα είχαμε. Το επόμενο δεν υπήρχε κάποιο πρόβλημα στα υδραυλικά αλλά η δικαιολογία ήταν «καλά και εσείς βρε παιδιά δεν είναι δυνατόν τέτοια εποχή να κάνετε μπάνιο με ζεστό νερό. Εγώ ούτε να το ακουμπήσω πάνω μου δεν μπορώ.» Και αναγκαστήκαμε να κάνουμε μπάνιο με κρύο νερό. Το τελευταίο βράδυ εφόσον πάλι δεν είχαμε νερό ξανά πήραμε τηλέφωνο για παράπονα. Αυτή τη φορά η απάντηση ήταν «είμαστε 8 άτομα εδώ και κανεις δεν έχει πρόβλημα! Λοιπόν δεν μπορώ να κάνω κάτι!» Και εκεί τελείωσε η συνομιλία γιατί μας έκλεισε το τηλέφωνο στη μούρη.
Δεν θα το πρότεινα σε κάποιον αυτό το δωμάτιο γιατί ήταν υπερβολικά τα χρήματα του χωρίς να παρέχει κάτι ιδιαίτερο! Ποσο μάλλον ζεστό νερό για να κάνει κάποιος μπάνιο το βράδυ όταν η θερμοκρασία έπεφτε στους 20 βαθμούς!